BRĪVĪBAS PIEMINEKĻA UN RĪGAS BRĀĻU KAPU PADOMES

**3. sēdes**

**PROTOKOLA papildinājums**

Saskaņā ar Padomes 01.09.2021. sēdes lēmumu par Rīgas pašvaldības aģentūras “Rīgas pilsētas arhitekta birojs” ieceri Latvijas Mākslas akadēmijas studentu darbu ekspozīcijas izvietošanai Brīvības alejā - *veikt tēlniecības darba MO – 6 “Brīvību brīvībai!” maketēšanu dabā, lai lemtu par tā novietnes iederību Brīvības alejas telpiskajā izveidojumā, pieaicinot Padomes pārstāvjus –* ekspozīcijas ierosinātāji06.09.2021. organizēja skulptūras izvietošanu dabā, uzaicinot Padomes pārstāvjus.

Ņemot vērā, ka informācija par to tika saņemta 06.09.2021., pēc Padomes locekļu telefoniskas aptaujas klātienē varēja ierasties Pārvaldes pārstāvji J. Dambis, A. Ancāne, biedrības “Brāļu kapu komiteja” valdes loceklis D. Bērziņš, Aizsardzības ministrijas pārstāvis A. Kalniņš un nodibinājuma “Rīgas Brāļu kapu un Latvijas vēsturiskā mantojuma fonds” valdes priekšsēdētāja M. Stirna.

Tēlniecības darbam laika trūkuma un finansiālu apsvērumu dēļ netika izveidots makets, dabā tika eksponēts darba oriģināls, un izvietots projektā paredzētajā novietnē Brīvības alejas asī.

Pēc objekta apmeklējuma Padomei elektroniski tika nosūtīta situācijas fotofiksācija un lūgums balsot.

**Padome balso par:**

“*Piekrist tēlniecības darba MO – 6 “Brīvību brīvībai!” izvietojumam paredzētajā novietnē laika posmā līdz 19.11.2021*.”

“Par” – 3 (J. Lange, D. Bērziņš, M. Stirna (1 Padomes loceklis ar balsstiesībām, 2 NVO pārstāvji bez balsstiesībām))

“Pret” – 6 J. Šumeiko, J. Dambis, A. Ancāne, V. Zatlers, A. Kalniņš, V. Brūzis (5 Padomes locekļi ar balsstiesībām, 1 NVO pārstāvis bez balsstiesībām)

“Atturas” - 0

**Lēmums:**

Pēc objekta apmeklējuma, izvērtējot tēlniecības darba izvietojumu un tā vizuālo ietekmi uz Brīvības pieminekli Brīvības alejā no publiskās ārtelpas skatu punktiem, neatbalstīt tēlniecības darba MO – 6 “Brīvību brīvībai!” izvietošanu paredzētajā novietnē.

Padomes priekšsēdētājs V. Zatlers

*(paraksts\*)*

*\*Dokuments ir parakstīts ar drošu elektronisko parakstu un satur laika zīmogu*

D. Toc-Macāne